รัฐสภาสวิตเซอร์แลนด์

รัฐสภาแห่งสหพันธ์ (; ; ; ) คือสภานิติบัญญัติแห่งสมาพันธรัฐสวิส มีที่ประชุมที่อาคารรัฐสภา กรุงแบร์น

รัฐสภาแห่งสหพันธ์มีลักษณะเป็นสภาคู่ประกอบด้วยสภาแห่งรัฐจำนวน 46 คน และสภาแห่งชาติจำนวน 200 คน โดยทั้งสองสภามีอำนาจเท่าเทียมกัน สมาชิกของทั้งสองสภาเป็นผู้แทนของแต่ละรัฐ แต่จำนวนที่นั่งในสภาแห่งชาตินั้นจะถูกจัดสรรตามสัดส่วนประชากร แต่ละรัฐมีผู้แทนสองคนในสภาแห่งรัฐ ยกเว้นในกรณีของครึ่งรัฐ (half-canton) ซึ่งจะมีเพียงผู้แทนคนเดียว สมาชิกของทั้งสองสภานั้นมาจากการเลือกตั้งพร้อมกันทุก ๆ สี่ปี การเลือกตั้งทั่วไปครั้งล่าสุดคือเมื่อ ค.ศ.​ 2019

รัฐสภาแห่งสหพันธ์มีอำนาจนิติบัญญัติสำหรับรัฐบาลกลางควบคู่ไปกับสิทธิของประชาชนโดยชอบตามรัฐธรรมนูญในการออกกฎหมาย โดยในการผ่านร่างกฎหมายนั้นจะต้องได้รับการลงมติเห็นชอบจากทั้งสองสภา ซึ่งทั้งสองสภาสามารถประชุมร่วมกันได้ในบางกรณี อาทิเช่น การเลือกตั้งคณะมนตรีแห่งสมาพันธ์ (ซึ่งเป็นหัวหน้ารัฐบาล และประมุขแห่งรัฐ) นายกรัฐมนตรี ผู้พิพากษาศาลสมาพันธ์ หรือแม่ทัพ (เฉพาะในยามสงครามเท่านั้น)

องค์ประกอบ
รัฐสภาแห่งสหพันธ์ประกอบด้วยสองสภา ได้แก่
 สภาแห่งชาติ มีสมาชิกจำนวน 200 คน และ
 สภาแห่งรัฐ มีสมาชิกจำนวน 46 คน
จำนวนที่นั่งในสภาแห่งชาติจัดสรรให้ตามแต่ละรัฐตามสัดส่วนของจำนวนประชากร ในขณะที่สภาแห่งรัฐมีสมาชิกรัฐละสองคน (ยกเว้น​รัฐที่ในอดีตเคยมีฐานะเป็น "ครึ่งรัฐ" มาก่อนซึ่งจะมีแค่รัฐละหนึ่งคน)

การประชุมร่วมรัฐสภา
ในโอกาสที่มีการประชุมร่วมกันของทั้งสองสภา (, , , , ) มีวัตถุประสงค์หลักดังนี้
 เพื่อเลือกตั้งสมาชิกสำหรับคณะมนตรีแห่งสมาพันธ์ นายกรัฐมนตรี ผู้พิพากษา หรือแม่ทัพ (เฉพาะในยามสงครามเท่านั้น)
 ตัดสินชี้ขาดในกรณีของความขัดแย้งระหว่างองค์กรในระดับสมาพันธ์
 ให้อภัยโทษ หรือ
 เพื่อรับฟังคำประกาศพิเศษ

ในการประชุมร่วมรัฐสภานั้นมีประธานสภาแห่งชาติทำหน้าที่ประธานในที่ประชุม 

นอกจากนี้ยังมีหน้าที่รับรองการแต่งตั้งกรรมาธิการสมาพันธ์เพื่อการปกป้องข้อมูลข่าวสาร (แต่งตั้งโดยคณะมนตรีแห่งสมาพันธ์)

อ้างอิง

บรรณานุกรม

แหล่งข้อมูลอื่น
 Official website
 

รัฐบาลสวิตเซอร์แลนด์
ส
ส
ส